**Észak Vihara**

Éjjel felhorkant a mennydörgés

És megmutatta vicsorgó agyarát a villám.

Elrabolt valakit a hevesen fújó szél,

Nem fiút, nem lányt, a ragyogó napsugárt.

Az acsargó villám nem figyelt,

Míg ketté nem tépte az eget.

Őrjöngtek, tomboltak a felhők,

Sírtak, eső hullt szemükből.

Mindent eltiport, amit lába alatt talált,

Nem kímélt életet, sem halált.

Bújj el jól, mert ha megtalál,

Szörnyű kínok közt jön érted a halál.

A halál nem fáj, csak az út, amin jön,

Tőle nem kell félni, nem ő lesz, aki megöl.

Halk dalt suttog füledbe, lábadról ledönt,

És hideg karjaiban viszi el a lelked pirkadat előtt.

Az élők nem hitték, hogy van remény,

De megjelent a Sas, szárnyával szelet vert.

Eltűntek a viharfelhők, szabad lett az ég,

S a Nap most is ragyog fent a kék égen.